b"\n_START_ARTICLE_\nBobovi\xc5\xa1\xc4\x87a\n_START_SECTION_\nLega\n_START_PARAGRAPH_\nBobovi\xc5\xa1\xc4\x87a so raz\xc4\x8dlenjeno naselje in istoimenski zaliv na zahodni strani otoka Bra\xc4\x8da. Starej\xc5\xa1i del naselja, katerega za\xc4\x8detki segajo v 16. stoletje, le\xc5\xbei okoli 1 km jugovzhodno nad zalivom na nadmorski vi\xc5\xa1ini 113 m ob cesti Milna-Lo\xc5\xbei\xc5\xa1\xc4\x87a-Supetar, od katerega so oddaljene okoli 16 km, novej\xc5\xa1i del iz 18. stoletja pa le\xc5\xbei ob obali.\n_START_SECTION_\nZgodovina\n_START_PARAGRAPH_\nNa vzpetini nad naseljem stoji predromanska cerkev sv. Martina s kamnitim reliefom Svetega Martina na oltarju ter gotskim zvonikom na preslico, postavljenim v 14. stoletju. Ob obali stoji \xc5\xbeupnijska cerkev sv. Jurja mu\xc4\x8denika. To cerkev so pri\xc4\x8deli graditi leta 1656, dokon\xc4\x8dali leta 1693 ter obnovlili leta 1914. Ob obali stojijo tudi renesan\xc4\x8dno-baro\xc4\x8dni utrjeni dvorec plemi\xc5\xa1ke rodbine Marin\xc4\x8devi\xc4\x87-Glingo ter skupina hi\xc5\xa1 dru\xc5\xbeine Nazor, med katerimi je tudi dru\xc5\xbeinska hi\xc5\xa1a velikega hrva\xc5\xa1kega pesnika Vladimirja Nazorja. Najstarej\xc5\xa1a hi\xc5\xa1a dru\xc5\xbeine Nazor je bila  postavljena konec 18. stoletja. V okolici Bobovi\xc5\xa1\xc4\x87a sta bila najdeni prazgodovinski gomilni grobi\xc5\xa1\xc4\x8di (Sre\xc4\x8dna gomila, 4 km jugovzhodno od naselja in gomila na ''Marangunskim njivama, ob cesti proti Milni)."